МИНИСТЕРСТВО НА ОБРАЗОВАНИЕТО И НАУКАТА

ОУ „Христо Смирненски” с.Ореховица, общ. Д. Митрополия, област Плевен

= = = = = = = = = = = = = = = = = = = = = = = = = = = = = = = = =

5859 с.Ореховица, пл. „Възраждане” № 1, тел.0879596804,

е-mail: ou\_orehovitsa@abv.bg

УТВЪРЖДАВАМ:

Директор:\_\_\_\_\_\_\_\_\_\_\_\_

/Здравко Пенев/

## ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ

**І. УВОД**

Програмата за предоставяне на равни възможности и за приобщаване на децата и учениците от уязвими групи е разработена във връзка с осигуряването на ефективна подкрепа на личностно развитие на учениците.

Настоящата програма има за цел предоставяне на равни възможности на учениците от уязвими групи,гарантиране на тяхното качествено образование и участие в училищния живот на ОУ „Христо Смирненски”,заедно с останалите ученици.Същата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020 г.);
* Национална стратегия на Р. България за интегриране на ромите (2012–2020 г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в нашето училище, съобразно неговите лични интереси, потребности и нужди.

В &1 т. 3 на Наредбата за финансирането на институциите в системата на предучилищното и училищно образование е дадено следното определение за деца и ученици от уязвими групи: „Деца и ученици в основната степен на образование, застрашени от отпадане от системата на предучилищното и училищното образование или чийто достъп до образование е поставен в повишен риск, поради ниското образователно ниво на родителите/настойниците им и свързаните с това неблагоприятна позиция на пазара на труда и риск от социално изключване“.

**Уязвими групи в ОУ „Христо Смирненски” са ученици:**

 **1. По социален признак:**

• Ученици с починали родители;

• Ученици с един починал родител;

• Ученици, отглеждани от близки роднини и настойници;

• Ученици от социално-слаби семейства;

**2. По признак здравни и възрастови проблеми**

• Ученици с хронични заболявания;

• Ученици със специални образователни потребности;

**3. По етнически признак**

• Ученици от ромска и турска етническа общност, които не владеят българския език на ниво, достатъчно, за да се справят с учебните си задачи;

**4. Психологически фактори**

• Ученици в риск от насилие или тормоз.

Уязвимите групи ученици имат право на зачитане, уважение и закрила от закона. Отношението ни към тях е основано на признаване на тяхната равнопоставеност и равни възможности. За нас те са важна и пълноценна част от училищното общество и затова работим за тяхната социална интеграция и социално включване.

Ние възприемаме уязвимите групи от ученици като хора със способности и потенциал, а не като хора единствено с проблеми и ограничения.

Равните възможности означават да се отстранят всички социални бариери – физически, финансови, социални, психологически, които ограничават пълноценното участие на учениците от уязвимите групи в училищния живот. Това, което училището може да направи за гарантирането на техните права е осигуряването на достъп до образователни услуги, които са достъпни и за всички останали граждани, както и да провежда социална политика и политика на приобщаване.

**II. Подкрепа на личностното развитие**

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

Осигуряването на ефективна обща подкрепа е важно условие за пълноценно включване на децата и учениците в живота на образователната институция.

***2.1 Обща подкрепа***

За организиране на подкрепата на личностното развитие в ОУ „Христо Смирненски” за координатор е определен учител от училището, който изпълнява функциите си съобразно Наредбата за приобщаващото образование.

Общата подкрепа в ОУ „Христо Смирненски” се осъществява от екип, ръководен от координатора, както и класните ръководители и учителите, преподаващи на децата. Тя е насочена към развитие на потенциала на всяко дете и ученик.

 Общата подкрепа включва:

- различна екипна работа с между учителите и другите педагогически специалисти;

-допълнително обучение по учебни предмети при условията на ЗПУО;

-допълнителни модули за ученици, които не владеят български език;

-допълнителни консултации по учебни предмети, които се провеждат извън редовните учебни часове;

-консултации по учебни предмети;

-кариерно ориентиране на учениците от първи до седми клас, провеждано от класния ръководител;

-занимания по интереси, организирани от училище или други центрове за личностно развитие.

-библиотечно-информационно обслужване на учениците в библиотеката на ОУ „Христо Смирненски” ;

-грижа за здравето;

-поощряване с морални и материални награди;

-дейности по превенция на насилието и преодоляване на проблемното поведение;

-ранно оценяване на потребностите и превенция на обучителните затруднения;

-логопедична работа

Общата подкрепа включва и други дейности, подробно описани в Наредбата за приобщаващото образование

***2.2. Допълнителна подкрепа***

Допълнителната подкрепа се осъществява въз основа на направена оценка на индивидуалните способности на определено дете или ученик от училището.

Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Учениците за които може да се поиска оценка на способностите са от следните уязвими групи:

-деца със специални образователни потребности – в началото на учебната година

- деца с хронични заболявания

- деца в риск

Допълнителната подкрепа включва:

- работа с дете или ученик по конкретен случай;

- психо- социална рехабилитация;

-рехабилитация на слуха;

-зрителна рехабилитация;

-рехабилитация на комуникативни нарушения;

-осигуряване на достъпна архитектурна среда;

-специализирани средства;

-ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, ОУ „Христо Смирненски” уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план. За ученици с изявени дарби също се изработва индивидуален учебен план.

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности**  | **Срок**  | **Отговорник** | **Забележка**  |
| Ранно идентифициране на ученици, които имат необходимост от обща подкрепа  | постоянен  | Ресурсен учител, координатор, класни р- ли  |  |
| Екипна работа на учителите от даден клас  | постоянен  | класни р- ли, учители  | при необходимост |
| Определяне на координатор на екипа за оказване на подкрепа  | до 01.10. | директор |  |
| Награждаване на ученици  | текущ | директор, класни ръководители | при и по определен повод за поощрение |
| Дейности на училищната библиотека, свързани с четивна грамотност | 01.11, 01.04 | Учители, НЧ „Отец Паисий“  | да се направи по повод Седмицата на четенето и Деня на книгата |
| Представяне на дейности по интереси в училището  | 15.09 | учители в ЦДО |  |
| Представяне на дейностите по интереси на ЦОП | 15.10 | представители на центровете | при проявен интерес от тяхна страна |
| Кариерно ориентиране и консултиране в класовете от 3 до 7 | 01.12, 01.05 | Класни ръководители |  |
| Идентифициране на ученици със СОП | целогодишно  | класни ръководители, учители, ресурсен учител, координатор |  |
| Оценка на потребности на ученици със СОП  | целогодишно  | ресурсен учител и екип  | не по-късно от 3 месеца след идентифициране на нуждата |
| Логопедична терапия, рехабилитация и консултации | целогодишно  | Логопед от РЦПППО |  |
| Психологическа подкрепа, психо-социална рехабилитация и консултации | целогодищно  | Психолог от ЦОП и РЦПППО |  |
| Превантивни мерки за недопускане отпадане от училище  | целогодишно | директор, учители,  |  |
| Организиране и провеждане на “Училище за родители“  | 01.03. | директор, екип  | при желание от родителите |
| Стимулиране участието на деца с изявени дарби в състезания и олимпиади  | целодогодишно, | учители |  |
| Стимулиране участието на деца и учениците от различни етнически групи в състезания и олимпиади | целодогодишно, | учители |  |
| Съвместни дейности с МКБППМН Д. Митрополия | целогодишно, по график | МКБППМН, директор, общинска администрация |  |
| Обучение на педагогически специалисти за работа в мултикултурна среда | по график, заложен в план за квалификация  | директор, председатели на МО |  |

**V. ОЧАКВАНИ РЕЗУЛТАТИ . ИНДИКАТОРИ ЗА ИЗПЪЛНЕНИЕ**

Гарантиране на достъпа на всеки ученик до подкрепа за личностно развитие в зависимост от неговите индивидуални потребности, с оглед възможността за възникване на затруднения в процеса на обучение и приобщаване и на необходимостта от подходяща подкрепа.

Постигането на равнопоставеност и недопускане на дискриминация при провеждане на училищното образование в ОУ “Христо Смирненски“ с. Ореховица, гаранция за които са създадените условия за обучение на всички ученици заедно, независимо от трудностите и различията, които може да възникнат при ученето и научаването и при участието им в дейността на училището.

**VI. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и общността в село Ореховица. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.

Настоящата програма е създадена на основание чл. 263, ал. 1, т. 9 от Закона за предучилищното и училищното образование, приета е с Решение на Педагогическия съвет – Протокол № 10 от 08.09.2022 г. и е утвърдена със заповед на директора № 518 от 08.09.2022 г.